## Pravilnik o mjeriteljskim zahtjevima za bačve, kante i balone

### NN 35/2001 (19.4.2001.), Pravilnik o mjeriteljskim zahtjevima za bačve, kante i balone

# DržavnI zavod za normizaciju i mjeriteljstvo

627

Na temelju članka 22. Zakona o mjeriteljskoj djelatnosti (»Narodne
novine« br. 11/94) ravnatelj Državnog zavoda za normizaciju i mjeriteljstvo
donosi

## PRAVILNIK

### O MJERITELJSKIM ZAHTJEVIMA ZA BAČVE, KANTE I BALONE

Član 1.

Ovim se pravilnikom propisuju mjeriteljski zahtjevi kojima moraju
udovoljavati bačve, kante i baloni.

Član 2.

Bačve, kante i baloni jesu posude što se upotrebljavaju za smještaj
prehrambenih tekućina i određivanje njihova obujma kod stavljanja tekućine u
promet.

Član 3.

Izrazi u ovome pravilniku znače:

1) ukupni obujam posude Vu jest najveći obujam tekućine
što ga mjerilo može sadržati u uobičajenim uporabnim uvjetima

2) nazivni obujam posude Vn jest obujam tekućine,
iskazan kao brojčana vrijednost zaokružena na cijeli broj, što ga mjerilo može
sadržati u uobičajenim uporabnim uvjetima.

Član 4.

Nazivni obujam bačava jednak je ukupnom obujmu bačava.

Nazivni obujam kanti i balona ne smije iznositi manje od 95% njihova
ukupnog obujma.

Član 5.

Bačve se mogu izrađivati u raznim veličinama, osim pivskih bačava koje
se moraju izrađivati u ovim veličinama: 12,5 L, 25 L, 30 L, 50 L, 100 L, 200 L
i 300 L.

Kante se mogu izrađivati u veličinama od 5 L do 50 L, a baloni u
veličinama od 3 L do 50 L.

Član 6.

Granice dopuštenih pogrešaka pri prvome pregledu i ponovnim pregledima
dane su u ovoj tablici:

if !supportEmptyParas endif

|  |  |  |  |
| --- | --- | --- | --- |
| Vrsta posuda | | | Granice dopuštene pogreške  ± 5% nazivnog obujma |
| Bačve | drvene | obične |
| pivske | od – 1% do + 2%  nazivnog obujma |
| metalne | | od – 0,6% do + 1%  nazivnog obujma |
| Kante  if !supportEmptyParas endif | manje od 10 L | | ± 1% nazivnog obujma |
| veće od 10 L | | ± 0,5 % nazivnog obujma |
| Baloni | | | ± 0,5% nazivnog  obujma, samo pri prvom pregledu |

if !supportEmptyParas endif

if !supportEmptyParas endif

Član 7.

Bačve se mogu izrađivati od drva i od metala. Drvene se bačve izrađuju
od duga povezanih metalnim obručima koji su otporni na koroziju.

Bačve se moraju izrađivati u valjkastom obliku.

Ako je površina omotača ravna, površina dna smije biti ispupčena a otvor
za pražnjenje i punjenje mora biti na najnižoj točki dna.

Ako je površina omotača ispupčena, površina dna mora biti ravna, a otvor
za pražnjenje i punjenje mora biti na najnižoj točki dna.

Otvori moraju biti postavljeni tako da se bačva potpuno napuni kad
tekućina dodirne njihov donji rub.

Član 8.

Kante se izrađuju od metala.

Kante se sastoje od valjkastog dijela, stožastog dijela s grlom i dna.

Dno kante može biti ravno ili malo ispupčeno.

Ravno dno može biti pojačano.

Gornji i donji rub kante moraju biti pojačani.

Unutarnja površina može biti ocakljena (emajlirana).

Član 9.

Baloni se moraju izrađivati od prozirnog stakla ili plastike u obliku
boca kratkog grla.

Član 10.

Natpisi i oznake moraju biti ispisani na hrvatskom jeziku.

Član 11.

Natpisi i oznake moraju biti jasni, dobro vidljivi u radnim uvjetima i
ispisani tako da se ne mogu izbrisati ni skinuti.

Član 12.

Na bačvama, i kantama mora biti natpisna pločica nerazdvojno pričvršćena
za omotač.

Član 13.

Na natpisnoj pločici moraju biti ispisani ovi natpisi i oznake:

1) tvrtka odnosno ime ili znak proizvođača mjerila

2) oznaka tipa mjerila

3) serijski broj mjerila

4) godina proizvodnje mjerila

5) oznaka nazivnog obujma mjerila

6) službena oznaka tipa mjerila ako je tip ispitan.

Član 14.

Na grlu balona crtom se mora označiti granica obujma i uz nju ispisati
vrijednost nazivnog obujma.

Član 15.

Ovaj pravilnik stupa na snagu osmoga dana od dana objave u »Narodnim
novinama«.

Klasa: 011-02/01-04/15
Urbroj: 558-03/1-01-1
Zagreb, 9. travnja 2001.

Ravnatelj
Državnog zavoda za normizaciju i mjeriteljstvo
**dr. sc. Jakša Topić, dipl. ing.,** v. r.

if !supportEmptyParas endif

Pravilnik, NN 35/2001-627